b'\n_START_ARTICLE_\nHMS Collingwood (1908)\n_START_SECTION_\nPalvelus\n_START_PARAGRAPH_\nHMS Collingwood ajoi Ferrolin ulkopuolella helmikuussa 1911 karille, jota ei ollut merkitty merikarttaan. Aluksesta tehtiin 1. Taistelulaivaviirik\xc3\xb6n lippulaiva kes\xc3\xa4kuussa 1912.\n_START_SECTION_\nEnsimm\xc3\xa4inen maailmansota\n_START_PARAGRAPH_\nEnsimm\xc3\xa4isen maailmansodan syttyess\xc3\xa4 HMS Collingwood siirrettiin Suureen laivastoon (engl. Grand Fleet) elokuussa 1914. Se otti osaa Skagerrakin taisteluun 1916. Taistelussa aluksella palveli aliluutnanttina prinssi Albert (my\xc3\xb6hemmin kuninkaana Yrj\xc3\xb6 VI). Alus siirrettiin 1916 4. Taistelulaivaviirikk\xc3\xb6\xc3\xb6n.\n_START_SECTION_\nSodan j\xc3\xa4lkeen\n_START_PARAGRAPH_\nHMS Collingwood siirrettiin rauhan tekemisen j\xc3\xa4lkeen Devonportiin reserviyksik\xc3\xb6ksi, min\xc3\xa4 aikana se toimi tykist\xc3\xb6n koulualuksena. Alus myytiin romutettavaksi 12. joulukuuta 1922.'